मात्र 6 महीने में साइंटिस्ट रॉबर्ट ओपेनहाइमर बने सिलियन मर्फी
Cillian Murphy - Behind-the-scenes Transformation Of Murphy Into J. Robert Openheimer. हॉलीवुड फिल्म ओपेनहाइमर में लीड रोल प्ले करने वाले एक्टर सिलियन मर्फी की एक्टिंग की तारीफ की जा रही है
हॉलीवुड फिल्म ओपेनहाइमर में लीड रोल प्ले करने वाले एक्टर सिलियन मर्फी की एक्टिंग की तारीफ की जा रही है। फिल्म में सिलियन ने साइंटिस्ट जे रॉबर्ट ओपेनहाइमर का रोल प्ले किया है। एक्टर ने मात्र 6 महीने में इस रोल के लिए तैयारी की थी।
खबर थी कि इसकी तैयारी के लिए उन्होंने भगवत् गीता पढ़ी थी। अब सुनने में आ रहा है कि सिलियन ने इस रोल के लिए स्ट्रिक्ट डाइट भी फॉलो की थी।
ज्यादा से ज्यादा रिसर्च करने की एप्रोच थी
सोशल मीडिया पर एक वीडियो वायरल है जिसमें मर्फी ने इस बात का जिक्र किया कि उन्होंने ओपेनहाइमर के कॉम्प्लिकेटेड रोल में किस तरह तैयारी की।
एक्टर ने बताया, ‘मेरी एप्रोच यह थी कि मैं इस रोल के लिए ज्यादा से ज्यादा रिसर्च कर सकूं। इस किरदार की तैयारी करने के लिए मैंने भगवत् गीता पढ़ी, क्योंकि ओपेनहाइमर ने भी भगवत् गीता पढ़ी थी।’
मेरे लिए सबसे इंपॉर्टेंट रिसोर्स स्क्रिप्ट ही थी
मर्फी ने आगे बताया, ‘ओपेनहाइमर के बहुत सारे आर्काइवल फुटेज हैं, जो आप एक्सेस कर सकते हैं। जाहिर है कि मैंने उन पर बेस्ड किताबें पढ़ीं, लेकिन मेरे लिए सबसे इंपॉर्टेंट रिसोर्स स्क्रिप्ट ही थी। मैंने इसी पर काम किया है। फिल्म की शूटिंग शुरू करने से पहले इस रोल की तैयारी करने के लिए मेरे पास छह महीने का वर्क था।’
रिजेक्ट किए सभी डिनर इन्विटेशन
फिल्म के लिए मर्फी ने अपना वेट लूज की खातिर 6 महीने तक मिले सभी डिनर इन्विटेशन को रिजेक्ट किया। वे सेट पर सिर्फ बादाम खाते हुए देखे जाते थे।
फर्स्ट वीकेंड में कमाए 49 करोड़
इसी बीच देश में फिल्म की शानदार कमाई जारी है। पहले वीकेंड पर इसे 49 करोड़ रुपए की कमाई कर ली है। इस तरह देखा जाए तो यह टॉम क्रूज की मिशन इम्पॉसिबल-7 से भी बेहतर और तेजी से कमाई कर रही है।
क्रिस्टोफर नोलन के डायरेक्शन में बनी इस फिल्म में एक्टर सिलियन मर्फी के अलावा एमिली ब्लंट, फ्लोरेंस पग और रॉबर्ट डाउनी जूनियर जैसे एक्टर्स भी अहम किरदार निभा रहे हैं।